 Nínú àwọn ọmọ ìya rẹ ni sínátọ tó ṣe ojú Abuja nílé asòfin àgbà nígbà kan rí, Khairat Abdulrazaq-Gwadabe. Abdulrahman jẹ olùdíje gómìnà Kwara kan sọsọ tí kò ní ìbaṣepọ pẹlú ìdílé Saraki láti ìgbà tí Nààjíríà ti padà sí ìlànà ijọba awa ara wa ní ọdún 1999. Àwọn iròyin tì ẹ leè ní ìfẹ síí: Eléyìí le jẹ ọnà àtìlẹyìn fún un tàbí kó jẹ ìdàkejì rẹ . Ọrọ náà wà lórí bí àwọn èèyàn Kwara bá ṣe dìbò. Láti ìgbà tí Nàìjíríà ti padà sí ìlànà Democracy, ni Abdulrahman àti ọmọ ìya rẹ, Alimi Abdulrahman, ti ń gbìyànjú láti gba agbára ìṣèjọba kúrò lọwọ ìdílé Saraki. Ọjọ ti pẹ tí Abddulraman ti dá ilé iṣe alágbàta epo ọkọ, First Fuels Limited sílẹ, ilé iṣé náà jẹ gbajúmọ lórí ọrọ epo ọkọ ní gúúsù iwò oòrùn Nàìjíríà, tó jẹ ilẹ Yorùbá. Ọpọ àwọn ọdọ onísòwò ló ti jẹ àǹfàní lára rẹ. Nínú wọn ni Tonye Cole, Ade Shounbi, Ade Odunsi àti Omamofe Boye àti bẹẹ-bẹẹ lọ. Abdulrahman ti du ipò gómìnà Kwara rí ní ọdún 2011 lábẹ àsìyá ẹgbẹ CPC àná, ṣùgbọn Abdulfatah Ahmed ti ẹgbẹ PDP lo di gómìná ìpínlẹ náà lọdún náà. Sugbọn ni ọdun 2019, lasiko ibo gomina to waye ni ipinlẹ Kwara, Abdulrahman Abdulrazaq jawe olubori, gẹgẹ bii gomina ipinlẹ Kwara lọjọ Kẹsan, osu Kẹta. Ọjọru, ọjọ Kọkandinlọgbọn, oṣu Karun ọdun yii kanna si ni wọn bura fun gẹgẹ bii gomina alasẹ ipinlẹ Kwara. Ìlú Ilọrin ni a ti bí Abdulrahman Abdulrazaq tó jẹ onísòwò epo pàtàkì tí bàbá rẹ sì jẹ agbẹjọrò pàtàkì ní àríwá Nàìjíríà. : Nigeria Swearing in 2019: Kà nípa gómìnà tuntun ni Kwara 